ટોસ જીતીને બેટિંગ કરવાનું પસંદ કર્યા બાદ દ. આફ્રિકાની પ્રથમ વિકેટ તો ફક્ત ત્રણ રનના સ્કોર પર જ આમલાના રૂપમાં પડી ગઈ હતી, પરંતુ ત્યાર બાદ ડુ પ્લેસિસ, ડિ’કોક, ડિવિલિયર્સ તેમજ બેહાર્ડિનની આક્રમક બેટિંગની મદદથી ૩૬૭ રનનો વિશાળ સ્કોર ખડક્યો હતો, જેના જવાબમાં શ્રીલંકાએ પણ સારી એવી લડત આપી હતી. શ્રીલંકા તરફથી થારંગાએ ફક્ત ૯૦ બોલમાં ૧૧ ચોગ્ગા અને સાત છગ્ગાની મદદથી ૧૧૯ રનની વિસ્ફોટક ઇનિંગ્સ રમી હતી, પરંતુ તે પોતાની ટીમને જીત અપાવી શક્યો નહોતો અને આખી ટીમ ૩૨૭ રન બનાવીને ઓલઆઉટ થઈ ગઈ હતી.